Referat og dagsorden: Bestyrelsesmøde i Portugalhuset d.6.oktober 2026: 
Tilstede: Rasmus, Jesper, Annemette, Ingvar og Berit
Ref: Berit

1. Siden sidst: Har nogen af os været i huset, har vi talt med nogen eller hørt noget
Rasmus har været i huset og det ser ud til at listerne i lejlighederne fungerer. Annemette har også været der og er enig.
Vinduespudsning kunne med fordel tilføjes, Ingvar får det tilføjet, så det er på de kommende lister
2. Overblikket og det lidt længere lys: Er der projekter vi ser for os i det kommende år, forhold der skal tages op og eventuelt forberedes til behandling på kommende GF
· Punktet udsættes til et senere møde
3. Grænseflader for beslutninger og kompetencer i grupperne/bestyrelsen. Drøftelsespunkt: Kurt har udarbejdet et udkast til synliggørelse af beslutningskompetencer i arbejdsgrupperne, i arbejdsugen og i bestyrelsen. I bedes læse det grundigt, så vi kan få en samtale om der er behov for et sådant dokument, hvis ja: Hvordan vurderer vi indholdet i de afsnit og hvad er næste skridt?
· Helt generelt skal gruppernes planer for det kommende år have mere tid til både at blive præsenteret og at der kan gives respons. Enighed om at der er tillid til at grupperne disponerer inden for deres budget. Formålet er at grupperne får et mere klart råderum, som de kan realisere deres planer indenfor 
· Problemstillingen om arbejdsugen ift arbejdsgrupperne: Vi forstår det sådan at hvis det er opgaver der klart ligger inden for en arbejdsgrupperne, så tager man kontakt til gruppen. Men dem i arbejdsugen skal også have et handlerum og det skal være både relevant og udbytterigt for den enkelte at deltage.
Forud for ugen plejer der at komme en liste ud over de påtænkte opgaver. Hvis der er indvendinger, så har man selv et ansvar for at bringe dem frem.
· Det er en god ide at grupperne hver især beskriver deres område og hvis der er overlab mellem grupperne, så afklares fordelingen på GF.
· Beskrivelse af praksis med disponibselt beløb på op til 1000 kr. til (gen)indkøb af  mindre inventar tager bestyrelsen hånd om
· Forslaget om økonomisk støtte til billetten synes vi ikke er en god ide.

 

4. Nyt fra arbejdsgrupperne:

a. Jesper indhenter status på projekterne og det videre arbejde:
· Tommy har indhentet tilbud på Svalegangen, hvor opkanten fjernes og en ny løsning, så vandet kan komme af. Det er et meget dyrt tilbud, så nu foreslår byggegruppen at vi i første omgang renoverer ud mod vejen. Tommy går videre med at få et nyt billigere tilbud
· Dør til soveværelse i Syd skiftes, så den er ca. tilsvarende dørene ind til køkkenerne i Nord og Øst
· Der er bestilt ny lås til Nord 
· Der er en opmærksomhed på at hanerne udenfor til vand-tilførelsen ikke dur og det er bekymrende. Det er i proces og Ingvar prøver at gå videre med det, når han er i huset.
· Vandbeholderen er fjernet – der skal laves lidt finish, før det er helt færdigt
· Forslag om at det vand der løber langs med huset ved Øst, føres direkte i kloarken og at kloak-brøndene eventuelt ombygges, så det tykke fra toilette løber mere let. Byggegruppen opfordres til at gå videre i planlægningen og komme med et forslag til kommende GF.

 
b. Nyt fra Indretningsgruppen
· Vi har et forslag om at opgradere badeværelset på 2. sal med ny brusekabine, maling og et nyt vindue, så der kan luftes godt ud og forbedre indeklimaet.
· Havegruppen vil gerne lave noget ved bedet uden for Øst, så det hæves og beplantes så terrassen bliver mere privat. Vigtigt at det føjer sig smukt ind i det der er.
c. Nyt Cykelgruppen
· Gruppen er i gang med at skifte dæk på alle cykler, så risiko for punktering minimeres.
· Og cykelstativet fungerer godt.

5. Budget og budgetopfølgning
Det ser fint ud.
6. Evt
· Vi drøftede, hvor længe vi i bestyrelsen synes det er ok at blive i en lejlighed uden yderligere booking. VI var enige om at en enkelt dag er ok men at det ellers kræver ny booking. Begrundelsen er at det gavner os alle at få belægningsgraden i huset op og det er stadigt økonomisk attraktivt ift hotelpriser.  
Vi afholder et virtuelt møde i december, tirsdag d.1. og så mødes vi fysisk hos Jesper til et lidt længere møde i januar, lørdag d.16.

